কূটনীতিক খালাফ এবং সর্বোপরি সাংবাদিক সাগর-রুনি হত্যাকাণ্ড নিয়ে অসম্ভব পেরেশানিতে দিন যাচ্ছে শেখ হাসিনার। সাংবাদিক হত্যা ইস্যুতে দেশের সাংবাদিক সমাজ রাতারাতি ঐক্য গড়ে তুললো। সরকার সমর্থক সাংবাদিকরা বিরোধীদের সঙ্গে হাত মিলিয়ে অবস্থান ধর্না কলমবিরতি করলো। সর্বাত্মক কর্মসূচির হুমকিও দিল। এটা গ্লোবাল মিডিয়া যুগ। দেশ-বিদেশে সরকারের ইমেজ ভূলুণ্ঠিত হয়ে পড়েছিল। মিয়ানমারের হাতে সেন্টমার্টিনের অবস্থান রেখা হাতছাড়া হয় হোক- ব্লক যাক। তাতে কিছু আসে যায় না। সাংবাদিকরা সাগর-রুনি ‘ফালতু ইস্যু’ নিয়ে সরকারের ইজ্জতহানি ঘটাতে চলছিল।